报纸之销数，各馆常秘不以告人，否则即以少报多，更不可信。然合全国而统计之，最多者一馆不过十万，最少者乃仅数纸。若分而计之，则各省之报纸销路常不逾一省，其能销至各省者以沪报为多。至一报之良否，则不必系乎销数之多寡。如《伦敦时报》（Times）销数不及《每日邮报》（Daily Mail），而声价则远过之。又如我国之《民报》与《民立报》，其寿命甚短，而至今犹在人记忆中也。
欧美报纸常自宣布其销数，请会计师或专门家证明之，以夸示于同业，而诱致多量之广告。故全国报纸销数之统计，于年鉴中，不难一检即得。若在我国，则殊无法可以知之。今姑照邮局之统计，以与人口相比较，则报纸最多之地，每九人可阅一份报纸；最少之地，每三万人只阅一份；全